Шеларчу Т1елхигана цуьнан г1алаташ гечдар дийхира Эвтархойн Ахьмада. Цо диначун мах хадон хан ло шена элира имам Шемала. Амма хан д1айоьдуш яра. Шелахойн Т1елхага геланча ваийтира Эвтархойн Ахьмадана т1е. Цо хабар деара: «Ахьмад, со Веданахь йолчу резиденцина т1е а летта, имам лаца а лаьцна, оьрсашна д1авала воллу. Хьайна чин а, доккха алапа а дезахь шена т1аьхьах1отта. Ца х1оттахь-шена новкъарло ма е. Шемална уллора д1авала. Шен некъана хьовзам ма бе», – аьлла.